# grb

# REPUBLIKA HRVATSKA

# MINISTARSTVO TURIZMA I SPORTA

Prisavlje 14, 10000 Zagreb

objavljuje

**J A V N I P O Z I V**

za sudjelovanje u Programu poticanja obrazovanja kadrova u ugostiteljstvu i turizmu u 2020. godini

**„STIPENDIJE“**

1. Predmet Javnog poziva je sudjelovanje u sufinanciranju stipendija učenicima i studentima koji se školuju za zanimanja u turizmu i ugostiteljstvu.
2. Javni poziv upućen je pravnim osobama koje su registrirane za obavljanje ugostiteljsko-turističkih usluga, te županijskim obrtničkim komorama.

**Cjeloviti tekst Programa s uvjetima provedbe Programa te obrascima Zahtjeva sastavni su dio ovog Javnog poziva a nalaze se na mrežnim stranicama Ministarstva turizma i sporta:** [**www.mints.gov.hr**](http://www.mints.gov.hr) **i**

1. Potrebna dokumentacija za kandidiranje projekata **- TVRTKE**:

* popunjen obrazac zahtjeva „**ST“**
* popunjen obrazac za provjeru kvalitete smještaja i dodatnih uvjeta - **„KS“**
* ispunjeni obrazac **„S“** s podacima odabranih stipendista
* dokazi o pravnom statusu tvrtke (izvod iz registra)
* pravomoćno rješenje o kategorizaciji objekta
* potvrda nadležne Porezne uprave o nepostojanju duga prema državi (ne starija od 30 dana)
* plan stipendiranja i plan stručne prakse
* popis mentora s njihovim kvalifikacijama
* popis objekata drugih poslodavaca u kojima se obavlja stručna praksa s imenima i kontaktima mentora (što je prihvatljivo u slučaju kada tvrtka ulazi u partnerstvo s više od 100 stipendista).
* potvrdu škole/fakulteta o redovnom školovanju/studiranju učenika/studenata

1. Potrebna dokumentacija za kandidiranje projekata **- KOMORE**:

* popunjen obrazac zahtjeva „**SK“**
* ispunjeni obrazac **„S“** s podacima odabranih stipendista
* izvod iz registra udruženja obrtnika
* potvrda nadležne Porezne uprave o nepostojanju duga prema državi (ne starija od 30 dana)
* plan stipendiranja i plan stručne prakse
* popis licenciranih obrta ugostitelja s kojima ima reguliran odnos o stipendiranju učenika
* potvrdu škole o redovnom školovanju učenika
  1. Povjerenstvo za pripremu i provedbu Programa poticanja obrazovanja kadrova u ugostiteljstvu i turizmu u 2020. godini - Stipendije (u daljnjem tekstu Povjerenstvo) sastoji se od pet članova koje imenuje ministrica. Administrativnu provjeru prijava obavlja Stručna radna skupina koju imenuje predsjednik Povjerenstva. Povjerenstvo donosi prijedlog Odluke o odabiru partnera i dodjeli sredstava na ime stipendija.

Ministrica, temeljem prijedloga Odluke Povjerenstva, donosi Odluku o odabiru partnera i dodjeli sredstava na ime stipendija.

Temeljem Odluke, potpisuju se tripartitni ugovori partnera sa stipendistom/skrbnikom.

Sastavni dio ugovora su **bjanko zadužnice na prvi veći iznos predviđen za stipendiranje tijekom sudjelovanja u Programu, solemnizirane od strane javnog bilježnika (za Ministarstvo i za tvrtku/komoru)** koje stipendist dostavlja u svrhu osiguranja povrata sredstava za slučaj neispunjenja ugovornih obveza (Pravilnik o obliku i sadržaju bjanko zadužnice NN 115/2012 i 82/2017).

* + 1. Ministarstvo će ući u partnerstvo s tvrtkama/komorama koje ispunjavaju uvjete i mogu ispuniti obveze navedene u Programu, a do iskorištenja sredstava.

1. Ministarstvo obavlja nadzor nad namjenskim korištenjem sredstava putem dostavljenih dokaznica od strane partnera te po potrebi osobnim nadzorom predstavnika Ministarstva turizma i sporta.
   1. Prijave dostaviti:

**Poštom** na adresu: Ministarstvo turizma i sporta, 10000 Zagreb, Prisavlje 14, s naznakom: **„Prijava na javni poziv – Stipendije – ne otvaraj“**

**i istovremeno**

**Elektronskom poštom** na e-mail adresu**:** [**stipendije@mints.hr**](mailto:stipendije@mints.hr)

1. Neće se razmatrati zahtjevi s nepotpunim podacima i dokumentacijom.
   1. Javni poziv otvoren je do **14. prosinca 2020.** godine. **Zahtjevi i dokumentacija koji ne stignu u navedenom roku neće biti prihvatljivi.**